გიუნტერ ბლობელი

გიუნტერ ბლობელი (გერმ. Günter Klaus-Joachim Blobel; დ. 21 მესი, 1936, ვალტერსდორფი (ასეიან ნეიგოსლავიცე), თუდოლენი სილესია, პრუსია, ნაცისტური გერმანია (ასეიან პოლონეთი  — ღ. 18 ფურთუთა, 2018, ნიუ-იორკი, ააშ) — გერმანალი დო ამერიკალი ბიოლოგი, ნობელიშ პრემიაშ ლაურეატი ფიზიოლოგიაშ დო მედიცინაშ დარგის (1999), ძირუ დო დიგურუ პროტეინეფიშ ინტრინსიკული სიგნალეფი, ნამუთ ოხვარჷ პროტეინეფიშ  ტრანსპორტირებას დო ლოკალიზაციას.

ბიოგრაფია
გიუნტერ ბლობელქ დებადჷ ნაცისტურ გერმანიას, 1936 წანას. გურაფულენდჷ მედიცინას, ტიუბინგენიშ უნივერსიტეტის. ტიუბინგენიშ უნივერსიტეტიშ უკულ გურაფა გაგინძორჷ ამერიკას, ვისკონსინიშ უნივერსიტეტის, მადისონს, სოდეთ თხილუ ოდოქტორე დისერტაცია. ბლობელი მუშენდჷ ჰოვარდ ჰიუზიშ მედიცინაშ ინსტიტუტის დო როკფელერიშ უნივერსიტეტის. 1999 წანას გინოჩეს ნობელიშ პრემია ფიზიოლოგიაშ დო მედიცინაშ დარგის. ღურჷ ნიუ-იორკის, მანჰეტენს, კიბოთ, 81 წანერქ, 2018 წანაშ 18 ფურთუთას.

ფილანთროპია
გიუნტერ ბლობელი რდჷ შინელი ფილანთროპი. აფინანსენდჷ დრეზდენიშ რესტავრაციას. ბლობელქ ნობელიშ პრემიათ მეღებულ ჰონორარი დრეზდენიშ რესტავრაციაშო გეგნოდჷ. ფინანსეფით ოხვარუდჷ დრეზდენიშ ფრაუენკირხეშ ლუთერანულ ოხვამეს დო სინაგოგას.

ჯილდოეფი დო პრემიეფი
 1978: NAS-იშ ჯილდო მოლეკულურ ბიოლოგიას 
 1982: გაირდნერიშ ჯილდო 
 1983: ოტო ვარბურგიშ მენდალი
 1983: რიჩარდ ლოუნსბერიშ ჯილდო
 1986: მატიაშ ჯილდო
 1986: უილსონიშ მენდალი
 1987: ლუიზა გროს ჰორვიციშ პრემია (კოლუმბიაშ უნივერსიტეტი)
 1989: უოტერფორდიშ ბიო-მედიცინაშ მენცარობაშ ჯილდო
 1992: მაქს დელბრუკიშ მენდალი
 1993: ალბერტ ლასკერიშ პრემია
 1996: მაფა ფეისალიშ პრემია
 1999: მესრიშ პრემია (ობჟათე კალიფორნიაშ უნივერსიტეტი)
 1999: ნობელიშ პრემია ფიზიოლოგიაშ დო მედიცინაშ დარგის
 2001: Pour le Mérite

რესურსეფი ინტერნეტის
ბიოგრაფიული ფაქტეფი
 Blobel's page at Rockefeller University
 Freeview video 'An Interview with Günter Blobel' by the Vega Science Trust
 Information about Blobel as Distinguished German-American of the Year 2005 (German-American Heritage Foundation)

კატეგორია:გერმანალეფი
კატეგორია:გერმანალი ბიოლოგეფი
კატეგორია:ამერიკალეფი
კატეგორია:ამერიკალი ბიოლოგეფი
კატეგორია:ნობელიშ პრემიაშ ლაურეატეფი
კატეგორია:ამერიკალი ნობელიშ პრემიაშ ლაურეატეფი
კატეგორია:დუნაბადი 1936
კატეგორია:ნაღურა 2018